BEKROONDE LIEDJIESKRYWER EN SANGER, WOUTER VAN DE VENTER IS TERUG MET 'N NUWE ENKELSNIT – SOSIAAL DIGITAAL
Leave a Comment	/ MUSIEK, NUUS, STORIES / By sosiaal / 18th November 2021 19th November 2021
Die Bobaas liedjieskrywer, Wouter van de Venter, het pas sy langverwagte, nuwe enkelsnit Sonneblom vrygestel. Wouter se musiekvideo vir sy lied, As Die Hieppies Begin Dans het meer as 2 miljoen kykbeurte op Youtube geniet en hy sien uit daar na om sy nuwe musiek met sy aanhangers te deel
KYK NA AS DIE HIPPIES BEGIN DANS HIER:
Wouter het bekendheid verwerf as deel van die groep Ses Snare waar hy sedert 2007 saam met Mathys Roets en Mel Botes optree, maar het vir so lank as wat hy kan onthou liedjies geskryf. Aanvanklik het hy net in Engels geskryf. Hy was nooit regtig tevrede met die songs nie tot en met Desember 1995 waar hy sy pen tot sy eerste Afrikaanse liedjie gewend het. Vir die eerste keer was hy gelukkig met die song, Hy wou niks verander nie en so is Voel Vere, sy debuut album wat in 1998 vrygestel is, gebore.
Liedjies soos My Lam en sy eerste en enigste politieke liedjie Ou Maat was goed ondersteun deur RSG en hy is ook gevra om aan die 10 jaar reunie van die Voëlvry beweging deel te neem aan Kaktus Op Die Vlaktes by die KKNK. Hier het hy vir die eerste keer voor en saam met van sy helde soos Koos Kombuis, Valiant Swart en Johannes Kerkorrel opgetree.
Ander hoogtepunte van Wouter se loopbaan is toe hy Breyten Breytenbach se gedig, Ballade Van Ontroue Bemindes vir die liedjeboer Anton Goosen getoonset het en toe Dozi sy liedjies Pretoria Prinses, Soutsmaak, As ek verlief raak, Sonder Jou en Kom 'n Bietjie Binne opgeneem het. ''Ek moet erken dit was nogal 'n draaipunt in my loopbaan. Danksy Dozi het soveel meer mense my baby's gehoor en ek sal hom altyd dankbaar wees daaroor. Ek het nou so baie navrae vir songs, ek kan nie by bly nie.'' Deel Wouter.
Sy Album Donkerkant is 'n lekker harde rock album met een ballade wat baie goed vir hom gedoen het. Sy liedjie Ek Roep Jou Naam is onder andere ook opgeneem deur Theuns Jordaan, Laurika Rauch & Christiaan Kritzinger. (Christiaan Baartman)